Nr.42/31 martie 2025

Stimați membri ai Federației Române de Karting,

Sunteți convocați la Adunarea Generală Extraordinară de Alegeri, în data de 06 mai 2025, ora 11:00 și, în cazul în care nu se intrunește cvorumul, în data de 06 mai 2025, ora 11:30, în sala Nadia Comăneci din sediul Agenției Naționale pentru Sport, str. Vasile Conta, nr. 16, sector 2, București. În cazul în care nici a doua oară cvorumul nu se întrunește sunteți convocați în data de 06 mai 2025, ora 12:00, în aceeași locație (sala Nadia Comăneci din sediul Agenției Naționale pentru Sport )

Ordinea de zi:

1. Alegerea Președintelui Comisiei de Regulamente şi Competiţii
2. Alegerea Președintelui Comisiei Tehnice, Omologări şi Piste
3. Alegerea unui membru în Comisia de Apel
4. Aprobarea modificărilor Statutului FRK
5. Diverse

Dreptul de reprezentare se transmite de către membrul cu drept de vot unei singure persoane fizice ce face parte din structura sportivă. Persoana cu drept de reprezentare a unei structuri sportive poate vota doar în numele acelei structuri sportive.

În cazul în care, urmare a unor motive bine întemeiate prezentate secretariatului FRK cu minim 5 zile înaintea ședinței, un membru al FRK nu poate delega o persoană din cadrul clubului să-l reprezinte la ședința adunării generale, votul acestuia se poate efectua numai prin procură notarială de către un alt membru al F.R.K..

Persoanele cu drept de reprezentare din cadrul clubului:

* membri ai clubului sportiv așa cum sunt prevăzuți în statutul clubului,
* sportivi/mecanici licențiați în anul desfășurării ședinței,
* sportivi/mecanici legitimați, lista acestora trebuie trimisă secretariatului FRK odată cu cererea pentru viza anuală.

Poate candida la funcțiile de conducere orice persoană fizică, cetățean român, cu aptitudini și competențe în administrarea ramurii de sport karting, compatibilă cu aceste funcții în condițiile Statutului FRK.

Candidatura pentru funcţiile alese nu este limitată. O persoană poate candida pentru oricare dintre funcţiile alese, prezentate mai sus.

Din Consiliul Federal poate face parte maximum un membru din cadrul unui club afiliat definitiv.

Candidații la funcțiile alese își pot depune candidatura independent sau prin intermediul unui club afiliat, cu cel puțin 10 zile înaintea Adunării Generale de Alegeri – până sâmbătă 26 aprilie 2025, ora 11:00.

Propunerile de candidați pentru funcțiile de mai sus vor fi însoţite de:

- curriculum vitae,

- o declarație pe propia răspundere (anexat model),

- acceptul scris și semnat al fiecărei persoane propuse. (în cazul în care propunerea vine din partea unui membru afiliat definitiv)

Candidaturile pot fi depuse prin email sau direct la sediul din București str. Vasile Conta, nr 16, camera 414 (L-V, orele 09:00 – 17:00).

Secretariatul FRK va face publică lista persoanelor care au fost admise să candideze, cu cel puţin 5 zile calendaristice înainte de data Adunării Generale de Alegeri, numai după o analiză corectă a candidaturilor depuse în termen, de către Consiliul Federal.

CRITERII pe care trebuie să le îndeplinească persoanele care vor să candideze pentru funcțiile alese ale FRK

Președinte al comisiei de specialitate

* să nu aibă condamnări definitive
* vărsta peste 25 ani
* pregătire medie sau superioară
* cunoașterea regulamentelor CIK-FIA și FRK
* activitate în kartingul sportiv peste 3 ani
* cunoștințe în domeniul specialității comisiei.

Membru al comisiei de apel

* să nu aibă condamnări definitive
* vârsta minimă 25 ani
* cel puțin un membru trebuie să aibă pregătire superioară în domeniul juridic
* cunoașterea regulamentelor CIK-FIA și FRK

Prezența la ședință se face pe baza documentului de identitate a persoanei delegate și a mandatului (semnat, ștampilat sau, după caz, procură notarială) din partea clubului sportiv pe care îl reprezentați. Lipsa unuia dintre aceste documente duce la imposibilitatea de a reprezenta structura sportivă în cadrul ședinței.

Vlad HARALAMBIE

Președinte FRK